Document ID: 32013D0658

IZVEDBENI SKLEP KOMISIJE
z dne 13. novembra 2013
o zavrnitvi zahtevka za vpis v register zajamčenih tradicionalnih posebnosti iz Uredbe (EU) št. 1151/2012 Evropskega parlamenta in Sveta (Pomazánkové máslo (ZTP))
(notificirano pod dokumentarno številko C(2013) 7615)
(Besedilo v češkem jeziku je edino verodostojno)
(2013/658/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(1) Uredbe,
ob upoštevanju naslednjega:
(1)
V skladu s členom 50(1) Uredbe (EU) št. 1151/2012 je Komisija končala pregled zahtevka za registracijo imena „Pomazánkové máslo“ kot zajamčene tradicionalne posebnosti, ki ga je vložila Češka republika, Komisija pa prejela 22. decembra 2010.
(2)
Komisija je Češko republiko 1. aprila 2011 obvestila, da je ime „máslo“ opredeljeno in zanj veljajo pogoji uporabe v skladu z Uredbo Sveta (ES) št. 1234/2007 (2), zlasti členom 115 in Prilogo XV k navedeni uredbi, in sicer je zahtevana vsebnost mlečne maščobe enaka ali višja od 80 % in manjša od 90 %; opis proizvoda „Pomazánkové máslo“ pa teh pogojev ne izpolnjuje. Po tožbi zaradi neizpolnitve obveznosti, ki jo je Komisija vložila 25. januarja 2011, je Sodišče v sodbi z dne 18. oktobra 2012 v zadevi C-37/11 potrdilo neskladnost imena „Pomazánkové máslo“ z navedenimi določbami Uredbe (ES) št. 1234/2007.
(3)
Člen 2(3) Uredbe (EU) št. 1151/2012 določa, da se „ta uredba (…) uporablja brez poseganja v druge posebne določbe Unije v zvezi z dajanjem proizvodov na trg, in zlasti v zvezi z enotno skupno ureditvijo trgov“; iz tega sledi, da zahtevek za registracijo imena „Pomazánkové máslo“ kot zajamčene tradicionalne posebnosti ne upošteva Uredbe (ES) št. 1234/2007, zlasti člena 115 Uredbe in Priloge XV k Uredbi.
(4)
Z vidika navedenega je treba zahtevek za registracijo imena „Pomazánkové máslo“ zavrniti.
(5)
Ukrep iz tega sklepa je v skladu z mnenjem Odbora za politiko kakovosti kmetijskih proizvodov -
SPREJELA NASLEDNJI SKLEP:
Člen 1
Zahtevek za registracijo imena „Pomazánkové máslo“ se zavrne.
Člen 2
Ta sklep je naslovljen na Češko republiko.
V Bruslju, 13. novembra 2013

Labels: 3
17
18